CELEX: 31985R2150
Language: el
Date: 1985-07-30 00:00:00
Title: Κανονισμός (ΕΟΚ) αριθ. 2150/85 της Επιτροπής της 30ής Ιουλίου 1985 περί επαναφοράς της εισπράξεως τελωνειακών δασμών για το πολυαιθυλένιο της δασμολογικής διακρίσεως 39.02 Γ Ι καταγωγής Σαουδικής Αραβίας, δικαιούχου των προβλεπομένων από τον κανονισμό (ΕΟΚ) αριθ. 3562/84 του Συμβουλίου δασμολογικών προτιμήσεων

Avis juridique important

|

31985R2150

Κανονισμός (ΕΟΚ) αριθ. 2150/85 της Επιτροπής της 30ής Ιουλίου 1985 περί επαναφοράς της εισπράξεως τελωνειακών δασμών για το πολυαιθυλένιο της δασμολογικής διακρίσεως 39.02 Γ Ι καταγωγής Σαουδικής Αραβίας, δικαιούχου των προβλεπομένων από τον κανονισμό (ΕΟΚ) αριθ. 3562/84 του Συμβουλίου δασμολογικών προτιμήσεων  

Επίσημη Εφημερίδα αριθ. L 199 της 31/07/1985 σ. 0031 - 0031

***** ΚΑΝΟΝΙΣΜΟΣ (ΕΟΚ) αριθ. 2150/85 ΤΗΣ ΕΠΙΤΡΟΠΗΣ  της 30ής Ιουλίου 1985  περί επαναφοράς της εισπράξεως τελωνειακών δασμών για το Πολυαιθυλένιο της δασμολογικής διακρίσεως 39.02 Γ Ι καταγωγής Σαουδικής Αραβίας, δικαιούχου των προβλεπομένων από τον κανονισμό (ΕΟΚ) αριθ. 3562/84 του Συμβουλίου δασμολογικών προτιμήσεων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3562/84 του Συμβουλίου της 18ης Δεκεμβρίου 1984 περί εφαρμογής των γενικευμένων δασμολογικών προτιμήσεων κατά το έτος 1985 για ορισμένα βιομηχανικά προϊόντα καταγωγής αναπτυσσόμενων χωρών (1) και ιδίως το άρθρο του 13,  Εκτιμώντας:  ότι δυνάμει του άρθρου 1 του εν λόγω κανονισμού, τα προϊόντα του παραρτήματος ΙΙ καταγωγής χωρών και εδαφών που αναφέρονται στο παράρτημα ΙΙΙ, απολαύουν της ολικής αναστολής των τελωνειακών δασμών και υποβάλλονται, κατά γενικό κανόνα, σε τριμηνιαία στατιστική παρακολούθηση βασισμένη στη βάση αναφοράς που αναφέρεται στο άρθρο 12·  ότι, σύμφωνα, με το εν λόγω άρθρο 11, όταν η αύξηση των υπό προτιμησιακό καθεστώς εισαγωγών των προϊόντων αυτών, καταγομένων από μια ή περισσότερες δικαιούχες χώρες, προκαλεί ή απειλεί να προκαλέσει οικονομικές δυσχέρειες στην Κοινότητα ή σε μια περιοχή της Κοινότητας, η είσπραξη τελωνειακών δασμών μπορεί να επαναφερθεί, αφού η Επιτροπή προβεί στις ενδεικνυόμενες ανταλλαγές πληροφοριών με τα κράτη μέλη· για το σκοπό αυτό, πρέπει να ληφθεί υπόψη η βάση αναφοράς που ισούται γενικά με το 165 % του υψηλότερου μέγιστου ποσού που ίσχυσε κατά το έτος 1980·  ότι για το Πολυαιθυλένιο της δασμολογικής διακρίσεως 39.02 Γ Ι η βάση αναφοράς διαμορφώνεται σε ύψος 6 103 400 ECU·  ότι κατά την ημερομηνία της 17ης Ιουλίου 1985, οι εισαγωγές των προϊόντων αυτών στην Κοινότητα, καταγωγής Σαουδικής Αραβίας ανέρχονται δια καταλογισμού στο ύψος της εν λόγω βάσεως αναφοράς · ότι η ανταλλαγή πληροφοριών στην οποία προέβη η Επιτροπή, απέδειξε ότι η διατήρηση του προτιμησιακού καθεστώτος προκαλεί οικονομικές δυσχέρειες στην Κοινότητα·  ότι κρίνεται ως εκ τούτου σκόπιμη η επαναφορά των τελωνειακών δασμών για τα εν λόγω προϊόντα έναντι της Σαουδικής Αραβίας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Από τις 3 Αυγούστου 1985, η ανασταλείσα, δυνάμει του κανονισμού (ΕΟΚ) αριθ. 3562/84 του Συμβουλίου, είσπραξη τελωνειακών δασμών επαναφέρεται κατά την εισαγωγή των παρακάτω προϊόντων, καταγωγής Σαουδικής Αραβίας στην Κοινότητα:  1.2 //   //   // Κλάση  του Κοινού  Δασμολογίου   // Περιγραφή εμπορευμάτων   //   //   // 39.02 Γ Ι  (ΝΙΜΕΧΕ-39.02-03 μέχρι 13.)  // Πολυαιθυλένιο  //   //  Άρθρο 2  Ο παρών κανονισμός αρχίζει να ισχύει την τρίτη ημέρα που ακολουθεί εκείνη της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 30 Ιουλίου 1985.  Για την Επιτροπή  COCKFIELD  Αντιπρόεδρος  (1) ΕΕ αριθ. L 338 της 27. 12. 1984, σ. 1.